Elena Băsescu va candida la Constanța din partea PMP.
Elena Băsescu vrea să fie deputat în Parlamentul României. Fiica fostului președinte spune că "a căpătat o dimensiune diferită a societății", după ce a devenit mamă singură a trei copii. Elena Băsescu s-a născut în Constanța.
Elena Băsescu, fiica cea mică a fostului președinte Traian Băsescu, a anunțat că va candida pentru un mandat de deputat din partea PMP Constanța. Ea spune că va promova în Parlament interesele familiilor monoparentale."Am decis să accept candidatura, am decis să accept un post de deputat, să fiu candidată la Constanța. La Constanța e a doua mea casă. M-am născut în Constanța, am crescut în Constanța, familia tatălui meu locuiește în Constanța. Doresc să-mi aduc aportul, doresc să-mi folosesc experiența căpătată în Parlamentul European", anunță Elena Băsescu.Ea spune că va promova în Parlament interesele familiilor monoparentale."Prin rolul pe care l-am avut în ultimii ani, acela de mamă singură a trei copii, am căpătat o dimensiune diferită a societății. Am realizat că societatea românească nu sprijină suficient familiile monoparentale", spune Elena Băsescu, care precizează că va propune inițiative parlamentare în acest sens.Elena Băsescu a avut un mandat de europarlamentar între 2009 și 2014.